Pr Karmen Joller  
Sotsiaalminister

KIRJALIK KÜSIMUS 16.09.2025

**Tervisekassa eelarve**

Austatud sotsialminister

Tervisekassa seaduse § 36 lõike 1² alusel kinnitatav Tervisekassa eelarvepositsioon on 2026 aastal minus 177,6 miljonit eurot. Jaotamata tulem saab otsa aastaks 2028 ja seda lihtsalt enam ei ole.

Ministri tõhustamise meetmed 2025 aastal on mitte kinni maksta reaalselt haiglaravi vajavate inimeste ravimise tööd 45 miljoni ulatuses, mis lükkab suure hulga inimeste plaanilist ravi teadmatusse tulevikku ja järjekord pikeneb tänasega võrreldes veelgi.

Ülekoormatud arstid ja õed sunnitakse 2026 a tegema rohkem tööd ja uuringute raha võetakse ära umbes 2 kuu patsientidele kuluvas määras. Need on just need uuringud, mille aparaadid on mitte perearstidel vaid haiglatel nagu kompuutertomograaf, MRT ja muud.

Kummaline on, et muu maailm astub teises suunas ning liigub haiguse varajase avastamise suunas, ministri suunis on aga teha labori analüüse 15% madalama hinnaga kui täna, mis kindlasti langetab uuringute mahtu aga ka palju haigusi võib nii märkamata jääda varases staadiumis.

Sellega seoses palun Teil vastata järgmistele küsimustele:

1. Kas on välja arvutatud, millise eelarve vähenemise määra tekitab sotsiaalministeeriumi tõhustamise meede maakonna haiglatele?
2. Kas on välja arvutatud maakonnahaigla kahju suurus uuringute hinna langetamisest arvestades, et nad tellivad palju uuringuid nii kesk- kui ka regionaalhaiglatelt. Ning kas nad suudavad neid teenuseid selliselt edaspidi elanikele pakkuda ehk piirkondade ebavõrdsus kasvab?

Lugupidamisega

/allkirjastatud digitaalselt/

Aleksei Jevgrafov  
Riigikogu liige